stanford-oval/wikipedia huggingface dataset:
USS Formoe (DE-509)
Palvelus

Alus saapui 15. tammikuuta 1945 Yhdysvaltain itärannikolta Manukseen, mistä se lähti kymmenen päivää myöhemmin Morotaille liittyäkseen Lingayenille täydennyksiä kuljettavaan joukkojenkuljetussaattueeseen. Alus saapui 10. helmikuuta Lingayeninlahdelle ja seuraavat puolitoista kuukautta se oli Filippiineillä suojaten miinanraivaajia ja tuhoten Balerinlahdelta ja Casiguraninsalmesta raivainten irrottamia miinoja. Lisäksi alus suojasi Lingayenin ja Leyten välistä meriliikennettä. Alus partioi 21.–30. maaliskuuta Panayn rannikolla osana maihinnousua suojaavaa valvontaketjua, mistä vapauduttuaan se palasi Filippiineille saattuetehtäviin tehden muun muassa yhden matkan Manukseen noutaen maihinnousualuksia.
Alus lähti 18. huhtikuuta 1945 Subicinlahdelta Morotaille osallistuakseen Borneon maihinnousuun. Alus saapui 1. toukokuuta Tarakanille suojaten maihinnousulaivastoa ja se oli 3.–30. toukokuuta Borneon rannikolla Tarakanin alueen laivastokomentajan Charles Crayn esikunta-aluksena. Alus japanilaisten ilmahyökkäysten torjunnan lisäksi tulitti neljää rannikkokohdetta tukiessaan maajoukkojen etenemistä. Alus oli pääasiassa saattuetehtävissä 2. kesäkuuta alkaen aina sotatoimien päättymiseen, minä aikana se vieraili muun muassa Leytellä, Hollandiassa, Ulithissa, Manilassa ja Okinawalla. Alus oli sodan päättyessä Manilassa, mistä se siirtyi miehitystehtäviin Okinawalle. Alus suojasi Yhdysvaltain laivaston 1. ilma-armeijan lippulaivaa pääosan uransa lopusta. Alus vieraili Shanghaissa ja Hongkongissa sekä Tokionlahdella. Alus palasi 20. tammikuuta 1946 San Franciscoon ja se poistettiin palveluksesta. Alus sijoitettiin San Diegon reserviin 27. toukokuuta.
Alus palautettiin palvelukseen 27. kesäkuuta 1951 ja se lähti 5. lokakuuta San Diegosta kotisatamaansa Newportiin Rhode Islandille. Seuraavan vuoden alus oli koulutettavana Uudessa-Englannissa ja Karibianmerellä, kunnes se oli lokakuusta joulukuuhun koululaivana Key Westissä laivaston kaikuluotauskoulussa. Seuraavana syksynä alus oli vastaavassa tehtävässä ja muuten se oli itärannikolla ja Karibianmerellä, kunnes alus lähti 13. syyskuuta 1954 Newportista liittyäkseen Tyynenmeren laivastoon.
Helmikuusta aina kesäkuuhun 1955 ja uudelleen lokakuusta 1955 maaliskuuhun 1956 alus oli Kaukoidässä osallistuen sukellusveneiden paikantamiseen ja ollen vartioaluksena Hongkongissa. Palattuaan Yhdysvaltoihin alus valmistautui ulkomaan palvelukseen San Franciscossa, missä se poistettiin palveluksesta 7. helmikuuta 1957.
Palvelus > NRP Diogo-Cão (F-333)

Alus lainattiin 7. helmikuuta 1957 MDAP-ohjelman mukaisesti Portugalille, joka liitti sen laivastoonsa fregattina nimellä NRP Diogo-Cão. Alus poistettiin palveluksesta 19. marraskuuta 1968. Yhdysvallat myi aluksen Portugalille joulukuussa ja se romutettiin 1970.
Valeri Kuzmin

| Valeri Kuzmin> Henkilötiedot |
| --- | --- |
Syntynyt: 3. huhtikuuta 1941 (ikä 83) Moskova, Neuvostoliitto
Kansalaisuus:   Venäjä
Jääkiekkoilija
Seurat:  HK Spartak Moskova Krylja Sovetov Jokerit
Valeri Kuzmin (ven. Валерий Кузьмин, s. 3. huhtikuuta 1941 Moskova) on venäläinen, entinen jääkiekkopuolustaja. Kuzmin aloitti uransa Moskovan Spartakissa, jossa hän voitti Neuvostoliiton mestaruuden kolmesti (1962, 1967 ja 1969). Hän edusti Helsingin Jokereita SM-liigan ensimmäisellä kaudella 1975–76, pelaten täyden runkosarjan tehoin 3+7=10.
Underrättelser om evangelii framgång i alla verldsdelar

Underrättelser om evangelii framgång i alla verldsdelar oli vuosina 1818–1824 Ruotsissa ilmestynyt kristillinen aikakausjulkaisu. Lehti oli Ruotsin evankelisen seuran viikkolehti, ja sitä luettiin myös Suomessa. Lehden jatkona julkaistiin vielä vuosina 1825–1826 kuukausittain lehteä nimeltä Uriel.
Uusi Päivä (iltapäivälehti)

Uusi Päivä oli vuosina 1917–1918 Helsingissä ilmestynyt vanhasuomalainen, itsenäisyysmielinen iltapäivälehti. Lehden levikki oli alussa noin 9000 kappaletta.  Välittömästi Venäjän vallankumouksen jälkeen katsottiin itsenäisyyttä ajavissa suomalaisissa piireissä tärkeäksi vahvistaa Suomen irtaantumista Venäjästä ja itsenäisyysvaatimusta oman lehden avulla. (Vuosisatamme kuvina (1936), s. 207).
Vuonna 1919 Uuden Päivän ja Uuden Suomettaren korvasivat Iltalehti ja Uusi Suomi.
Toimitus > Päätoimittajat

Kaarlo Koskimies
Yrjö Koskelainen
Yrjö Ruuth
Toimitus > Muita kirjoittajia ja taustavaikuttajia

Maisteri Eino Railo osallistui lehden toimittamiseen ja kirjoitti lehteen pakinoita nimimerkillä Sissi. Väinö Nuorteva kirjoitti lehteen pakinoita nimimerkillä Olli. Lisäksi lehden perustamisvaiheissa aktiivisia olivat muiden muassa Mauri Honkajuuri, O. V. Louhivuori, S. J. Pentti ja Eino Suolahti. Elmo Kaila oli mukana perustamassa lehteä ja hän toimi lehden ympärille muodostuneen poliittisen klubin sihteerinä.
Vain kaksi tuntia

| Vain kaksi tuntia |
| --- | --- |
 Elokuvan juliste.
Ohjaaja:  Roland af Hällström
Käsikirjoittaja:  Roland af Hällström
Tuottaja:  Yrjö Rannikko
Säveltäjä:  Tapio Ilomäki
Kuvaaja:  Esko Töyri
Leikkaaja:  Tapio Ilomäki
Lavastaja:  Kosti Aaltonen
Pääosat:  Regina Linnanheimo Liisa Tuomi Eino Kaipainen Leif Wager
Valmistustiedot
Valmistusmaa:  Suomi
Tuotantoyhtiö:  Fenno-Filmi
Ensi-ilta:  29. huhtikuuta 1949
Kesto:  102 minuuttia
Alkuperäiskieli:  suomi
Aiheesta muualla
IMDb
Elonet
Infobox OKNimi-testi OK: 
Vain kaksi tuntia (Från sex till åtta) on Roland af Hällströmin käsikirjoittama ja ohjaama suomalainen elokuva vuodelta 1949. Af Hällström teki melodramaattiseen elokuvaan käsikirjoituksen salanimellä Viljo Hela. Vain kaksi tuntia voitti Jussi-palkinnon parhaasta kuvauksesta.
Juoni

Elokuvan juoni tapahtumat kulkevat ikään kuin reaaliajassa. Niiden kesto on kokonaisuudessaan kaksi tuntia, iltakuudesta kello kahdeksaan. Tapahtumat sijoittuvat erään pikkukaupungin sairaalaan, jossa ylilääkäri Kaarlo Kaarila ja ylihoitajatar sisar Magda ovat uhranneet yksityiselämänsä työlleen. Kaarilan vaimo joutuu auto-onnettomuuteen. Vaimo Irja tuodaan sairaalaan leikattavaksi, ja nukutuksesta tokkuraisena hän hourailee Kaarilan kollegalle, naimisissa olevalle alilääkäri Alecille tarkoitettuja rakkaudentunnustuksia. Samaan aikaan nuori sydänpotilas Tellervo viettää viimeisiä hetkiään sairaalassa sulhasensa kanssa pikkutarkan päivystävän hoitajan tietämättä, ja poliisin jahtaama Laila-niminen nainen etsii vettä vahvempaa. Molempien kohtaloksi koituu lopulta kuolema.
Arviot

Kriitikoiden arviot elokuvasta olivat valtaosin myönteisiä. Sitä verrattiin jopa af Hällströmin edelliseen elokuvaan Pikajuna pohjoiseen (Olavi Veistäjä, Aamulehti). Tarina luonnehdittiin "mielenkiintoisesti sommitelluksi ja nasevasti ohajatuksi", vaikka puutteitakin löydettiin: "repliikit kajahtelevat ontoilta ja ilmeet ja puhe vääntyvät pateettisiksi". (Juha Nevalainen, Ilta-Sanomat) Toisen arvion mukaan elokuvassa oli liikaa korostettu melodraamaa ja farssia. (Toini Aaltonen, Suomen Sosialidemokraatti) Esko Töyrin kuvaus sai yksimielistä kiitosta, mutta Regina Linnanheimon tavallisuudesta poikkeavasta roolista syntyi erimielisyyttä.
Televisioesityksen yhteydessä vuonna 2013 todetaan että kuvakulmat pitävät tunnelman kohdallaan, ja leikkaussalijakso on kotimaista film noiria parhaimmillaan. DVD:ltä elokuvan katsonut kriitikko pitää elokuvaa tavanomaisena sairaaladraamana, ja "sellaisenaankin se on katselemisen arvoinen tuotos, vaikkakin helposti unohdettava".
Tuotanto

Filmin naispääosaan sisar Magdaksi ajateltiin Ansa Ikosta, mutta hän oli kiinni elokuvan Jossain on railo kuvauksissa. Hänen sijastaan rooliin kiinnitettiin Regina Linnanheimo, joka teki pääosan Fenno-Filmin edellisessä elokuvassa Hornankoski. 5-vuotiaalle Martti Palolle rooli oli ensimmäinen.
Elokuvatarkastamo lyhensi 10 sekunnilla leikkaussalikohtausta, jossa injektioneula työnnetään naispotilaan rintojen väliin.
Näyttelijät

| 0 | 1 | 2 |
| --- | --- | --- |
|  Regina Linnanheimo  | … |  sisar Magda   |
|  Liisa Tuomi  | … |  Irja Kaarila   |
|  Eino Kaipainen  | … |  ylilääkäri Kaarlo Kaarila   |
|  Leif Wager  | … |  alilääkäri Alec von Wentell   |
|  Elvi Saarnio  | … |  Laila Niemikkö, toimeton nainen   |
|  Leena Häkinen  | … |  Tellervo Ritvala, morsian   |
|  Martti Katajisto  | … |  Pelle Teiri, sulhanen   |
|  Saara Ranin  | … |  sisar Varma   |
|  Kalle Viherpuu  | … |  konstaapeli   |
|  Rauha Rentola  | … |  rouva Maj-Lis von Wentell   |
|  Kyllikki Forssell  | … |  sairaanhoitaja   |
|  Rakel Laakso  | … |  kauppiaanrouva   |
|  Irja Rannikko  | … |  Maj-Lisin ystävätär   |
|  Aino Lehtimäki  | … |  Maj-Lisin ystävätär   |
|  Assi Raine  | … |  pikkurouva   |
|  Harri Sinijärvi  | … |  kauppias   |
|  Matti Ranin  | … |  assistentti   |
|  Martti Palo  | … |  von Wentellien poika   |
Palkinnot

Esko Töyri, kuvauksesta Jussi-palkinto yhdessä edellisen elokuvansa, Hornankosken kanssa.
Victor Maréchal

Victor Maréchal
Victor Maréchal (7. lokakuuta 1838 – 21. syyskuuta 1887) oli ranskalainen roomalaiskatolinen piispa. Hänet vihittiin papiksi Versaillesin hiippakuntaan 6. heinäkuuta 1862 ja nimitettiin Lavalin hiippakunnan piispaksi 16. huhtikuuta 1887. Piispaksi konsekroinnin suoritti 25. heinäkuuta Pierre-Antoine-Paul Goux, jota avustivat Paul-Félix-Arséne Billard ja Alfred-François Fleury-Hottot.
UCI World Tour 2020

UCI World Tour 2020 oli kymmenes kausi, jolloin kansainvälinen pyöräilyliitto järjesti miesten UCI World Tour -kilpasarjan. Koronaviruspandemian vuoksi useita kilpailuja jäi kauden aikana järjestämättä, ja monien kilpailujen ajankohta myös vaihtui alkuperäisestä. Lopulta vain 21 kilpailua alkuperäisestä 36:stä järjestettiin.
Kilpailut

Lähde: Pro Cyclig Stats
| Kilpailu | Päivä(t) | Voittaja | Toinen | Kolmas |
| --- | --- | --- | --- | --- |
|  Tour Down Under | 21.–26.1. |  Richie Porte |  Diego Ulissi |  Simon Geschke |
|  Great Ocean Road Race | 2.2. |  Dries Devenyns |  Pavel Sivakov |  Daryl Impey |
|  UAE Tour | 23.–27.2. (alun perin 23.–29.2.) |  Adam Yates |  Tadej Pogačar |  Aleksei Lutsenko |
|  Omloop Het Nieuwsblad | 29.2. |  Jasper Stuyven |  Yves Lampaert |  Søren Kragh Andersen |
|  Pariisi–Nizza-ajo | 8.–14.3. (alun perin 8.–15.3.) |  Maximilian Schachmann |  Tiesj Benoot |  Sergio Higuita |
|  Strade Bianche | 1.8. (alun perin 7.3.) |  Wout van Aert |  Davide Formolo |  Maximilian Schachmann |
|  Puolan ympäriajo | 5.–9.8. (alun perin 5.–11.8.) |  Remco Evenepoel |  Jakob Fuglsang |  Simon Yates |
|  Milano – San Remo | 8.8. (alun perin 21.3.) |  Wout van Aert |  Julian Alaphilippe |  Michael Matthews |
|  Critérium du Dauphiné | 12.–16.8. (alun perin 31.5.–7.6.) |  Daniel Martínez |  Thibaut Pinot |  Guillaume Martin |
|  Lombardian ympäriajo | 15.8. (alun perin 10.10.) |  Jakob Fuglsang |  George Bennett |  Aleksandr Vlasov |
|  Bretagne Classic Ouest–France | 25.8. (alun perin 23.8.) |  Michael Matthews |  Luka Mezgec |  Florian Sénéchal |
|  Ranskan ympäriajo | 29.8.–20.9. (alun perin 27.6.–19.7.) |  Tadej Pogačar |  Primož Roglič |  Richie Porte |
|  Tirreno–Adriatico | 7.–14.9. (alun perin 11.–17.3.) |  Simon Yates |  Geraint Thomas |  Rafał Majka |
|  BinckBank Tour | 29.9.–3.10. (alun perin 31.8.–6.9.) |  Mathieu van der Poel |  Søren Kragh Andersen |  Stefan Küng |
|  La Flèche Wallonne | 30.9. (alun perin 22.4.) |  Marc Hirschi |  Benoît Cosnefroy |  Michael Woods |
|  Italian ympäriajo | 3.–25.10. (alun perin 9.–31.5.) |  Tao Geoghegan Hart |  Jai Hindley |  Wilco Kelderman |
|  Liège–Bastogne–Liège | 4.10. (alun perin 26.4.) |  Primož Roglič |  Marc Hirschi |  Tadej Pogačar |
|  Gent–Wevelgem | 11.10. (alun perin 29.3.) |  Mads Pedersen |  Florian Sénéchal |  Matteo Trentin |
|  Flanderin ympäriajo | 18.10. (alun perin 5.4.) |  Mathieu van der Poel |  Wout van Aert |  Alexander Kristoff |
|  Espanjan ympäriajo | 20.10.–8.11. (alun perin 14.8.–6.9.) |  Primož Roglič |  Richard Carapaz |  Hugh Carthy |
|  De Pannen kolmen päivän ajo  | 21.10. (alun perin 25.3.) |  Yves Lampaert |  Tim Declercq |  Tim Merlier |
Kilpailut > Järjestämättä jääneet kilpailut

Lähde: Pro Cycling Stats
Katalonian ympäriajo 23.–29.3.
E3 BinckBank Classic 27.3.
Dwars door Vlaanderen 1.4.
Baskimaan ympäriajo 6.–11.4.
Pariisi–Roubaix 12.4.
Amstel Gold Race 19.4.
Tour de Romandie 28.4.–3.5.
Eschborn–Frankfurt 1.5.
Sveitsin ympäriajo 7.–14.6.
Clásica de San Sebastián 25.7.
RideLondon-Surrey Classic 16.8.
EuroEyes Cyclassics 16.8.
Grand Prix Cycliste de Québec 11.9.
Grand Prix Cycliste de Montréal 13.9.
Tour of Guangxi 15.–20.10.
Osallistuneet joukkueet

Lähde: UCI
| UCI-koodi | Joukkue | Maa |
| --- | --- | --- |
| ALM | Ag2r-La Mondiale |  Ranska |
| AST |  Astana Team |  Kazakstan |
| TBM | Bahrain-McLaren |  Bahrain |
| BOH | Bora-Hansgrohe |  Saksa |
| CPT | CCC Team |  Puola |
| COF | Cofidis |  Ranska |
| DQT | Deceuninck–Quick-Step |  Belgia |
| EF1 | EF Education First |  Yhdysvallat |
| GFC | Groupama-FDJ |  Ranska |
| TJV | Team Jumbo-Visma |  Alankomaat |
| ISN | Israel Start-Up Nation |  Israel |
| INS | Team Ineos |  Britannia |
| LTS | Lotto Soudal |  Belgia |
| MTS | Mitchelton-Scott |  Australia |
| MOV | Movistar Team |  Espanja |
| NTT | NTT Pro Cycling |  Etelä-Afrikka |
| SUN | Team Sunweb |  Saksa |
| TFS | Trek-Segafredo |  Yhdysvallat |
| UAD | UAE Team Emirates |  Yhdistyneet arabiemiraatit |
Uusi Pori

| Uusi Pori |
| --- | --- |
Lehtityyppi:  ilmaisjakelulehti
Kustantaja:  Satakunnan Markkinointi ja mediakustannus Oy
Levikki:  60 000 (jakelulevikki)
Perustettu:  1993
Sitoutuneisuus:  sitoutumaton
Kotikunta:  Pori
Sivukoko:  tabloid
Aiheesta muualla
Uusi Pori
Uusi Pori oli Porissa ilmestynyt kaupunkilehti. Sen jakelualueena oli Pori ympäristökuntineen. Lehden jakelumäärä oli 60 000 kappaletta.
Historia

Uusi Pori -lehden perusti vuonna 1993 toimittaja Pekka Tauriainen, joka oli myös lehden päätoimittajana vuoteen 2012 saakka. Sitä julkaisi osittain Tauriaisen edelleen osaomistama Kustannus Oy Uusi-Tuuli. Pääomistaja oli vuoteen 2014 asti kokemäkeläinen kirjapainoyrittäjä Juhani Seppälä.[lähde? ] Lehteä uhkasi lopetus kun omistaja Juhani Seppälä haki maaliskuussa 2014 painotaloa ja julkaisuyhtiötä konkurssiin. Lehteä jatkoi kuitenkin vähemmistöosakkaana aikaisemmin toiminut Tapio Oksanen yhdessä yhtiökumppaneittensa kanssa. Oksanen on toimi vuodesta 2014 lehden päätoimittajana. Täysin sitoutumattomana paikallisena lehtenä on sisällössä viime vuosina keskitytty enemmän paikallisiin satakuntalaisiin aiheisiin ottaen kuitenkin tarvittaessa voimakkaastikin kantaa alueellisiin ongelmiin puolueettomasti. Lehteä julkaistaan nyt 28. vuosikertaa. Lehden toimituksessa työskentelee 2 henkilöä ja myynnissä 3 henkilöä. Lehden kustantaja on ollut vuodesta 2020 Satakunnan Markkinointi- ja mediakustannus Oy.
Aiheesta muualla

Uusi Pori -lehden kotisivut
UCI World Tour 2016

UCI World Tour 2016 oli järjestyksessään kuudes UCI World Tour -kilpailusarjan kausi. Sarja alkoi Australiassa järjestettävällä Tour Down Under -kilpailulla 19. tammikuuta ja päättyi maailmanmestaruuskilpailujen joukkueaika-ajoon 9. lokakuuta.
Joukkeet

| 0 | 1 | 2 | 3 | 4 |
| --- | --- | --- | --- | --- |
|  Ag2r-La Mondiale  Astana Team  BMC Racing Team  Cannondale  Etixx-Quick Step  FDJ |  Team Giant-Alpecin  IAM Cycling  Lampre-Merida  Team LottoNL-Jumbo  Lotto Soudal  Movistar Team  Orica-GreenEDGE |  Dimension Data  Katjuša  Team Sky |  Tinkoff  Trek-Segafredo |  |
Kilpailut > Pistetilanne

Päivitetty 2.10.2016

Lähde: UCi
| Sijoitus | Nimi | Joukkue | Pisteet |
| --- | --- | --- | --- |
| 1 |  Peter Sagan | Tinkoff | 669 |
| 2 |  Nairo Quintana | Movistar Team | 609 |
| 3 |  Chris Froome | Team Sky | 564 |
| 4 |  Alejandro Valverde | Movistar Team | 436 |
| 5 |  Alberto Contador | Tinkoff | 428 |
| 6 |  Greg Van Avermaet | BMC Racing Team | 420 |
| 7 |  Richie Porte | BMC Racing Team | 394 |
| 8 |  Romain Bardet | Ag2r-La Mondiale | 374 |
| 9 |  Esteban Chaves | Orica-BikeExchange | 351 |
| 10 |  Daniel Martin | Etixx-Quick Step | 280 |
Käännös suomeksi
Vastavirta

Vastavirta oli 1980-luvulla ilmestynyt Akateemisen Sosialistiseuran ja Helsingin opiskelevien kansandemokraattien äänenkannattaja. Lehti painettiin Limes ry:n painossa.
Vastaventtiili

Kuvassa on vastaventtiilin piirrosmerkki. Virtaus on sallittu vasemmalta oikealle.
Vastaventtiili on venttiili joka sallii virtauksen vain yhteen suuntaan.
Victor Maurel

Victor Maurel
Victor Maurel (17. kesäkuuta 1848 Marseille − 22. lokakuuta 1923 New York) oli ranskalainen oopperabaritoni. Hän opiskeli Pariisin konservatoriossa ja debytoi Pariisissa vuonna 1868. Vuonna 1873 hän esiintyi myös Lontoossa. Myöhemmällä urallaan Maurel toimi laulunopettajana New Yorkissa.
Maurel oli säveltäjä Ruggero Leoncavallon ystävä ja lauloi Tonion osan Leoncavallon oopperan Pajatso ensiesityksessä.
Vetohiihto talviolympialaisissa 1928

Vetohiihto järjestettiin näytöslajina vuoden 1928 talviolympialaisissa 12. helmikuuta Sankt Moritzissa, Sveitsissä. Tapahtumia oli vain yksi, johon osallistui kolme kilpailijaa Sveitsistä. Tämä oli ensimmäinen ja toistaiseksi viimeinen kerta kun laji oli mukana olympialaisten ohjelmassa. Vetohiihto pidettiin jäätyneen järven päällä. Hevosilla ei ollut ratsastajaa, eikä kilpailussa ollut hyppyjä. Kilpailijat kilpailivat yhtäaikaisesti.
Tulokset

| Sijoitus | Maa | Urheilija |
| --- | --- | --- |
| 1. |  Sveitsi | R. Wettstein |
| 2. |  Sveitsi | Torriani |
| 3. |  Sveitsi | Muckenbrün |
Uiğur avazi

Lehden etusivu huhtikuussa 2021.
Uiğur avazi (uiguuriksi Уйғур авази, ”Uiguurin ääni”) on Kazakstanin Almatyssa ilmestyvä uiguurinkielinen sanomalehti.
Lehti perustettiin vuonna 1957 nimellä Kommunizm tuği (”Kommunismin lippu”). Se oli neuvostoaikana tarkoitettu Kazakstanin lisäksi myös Keski-Aasian tasavalloissa asuville uiguureille. Viidesti viikossa ilmestyneen lehden liitteenä ilmestyi vuodesta 1970 lähtien kolmesti viikossa pienikokoinen liite Jeni hajat (”Uusi elämä”) arabialaisella kirjaimistolla. Kommunizm tuğin painosmäärä oli liitteineen 23 000 kappaletta vuonna 1984.
Lehti sai nimen Uiğur avazi vuonna 1991. Se on nykyään suunnattu Kazakstanin uiguureille. Qazaq gazetteri -valtionyhtiön kerran viikossa julkaiseman lehden painosmäärä on noin 15 000 kappaletta. Sen aineistoa julkaistaan myös Internetissä.
Aiheesta muualla

Lehden sivusto
Kuopion linja-autoturma

| Kuopion linja-autoturma |
| --- | --- |
Päivämäärä:  24. elokuuta 2018
Kellonaika:  n. 14.50
Onnettomuustyyppi:  suistuminen tieltä
Tapahtumapaikka:  Kuopio, Suomi
Matkustajat
Yhteensä:  21
Kuolleet:  4
Loukkaantuneet:  17
Kuopion linja-autoturma tapahtui perjantaina 24. elokuuta 2018 noin kello 14.50 Kuopiossa Jynkän ja Kolmisopen liittymässä, kun Kemin Liikenteen tilausajossa ollut linja-auto syöksyi kaiteen läpi sillalta rautatielle. Turmassa kuoli neljä ja loukkaantui 17 ihmistä, joista neljä vakavasti. Kuopion linja-autoturma luokitellaan suuronnettomuudeksi, ja se oli vakavin tieliikenneonnettomuus Suomessa moneen vuoteen.
Matkan vaiheet

Linja-auton matkustajat olivat Ruotsin Kalixin kunnassa asuvia ruotsinsuomalaisia karaokekerholaisia, jotka olivat matkalla Kuopion Leväsellä sijaitsevaan kylpylähotelli Rauhalahteen. Kemin Liikenteen tilausajossa ollutta linja-autoa ajoi vuonna 1951 syntynyt ylitorniolainen freelancer. Hän teki oman yrityksensä kautta bussikuljetuksia useille liikennöitsijöille keikkaluonteisesti.
Bussi lähti matkaan Kalixista 24. elokuuta kello 6.15 paikallista aikaa. Linja-auto pysähtyi vajaan tunnin kuluttua Ruotsin Haaparannalla, josta otettiin mukaan vielä kaksi matkustajaa. Ensimmäinen pitkä pysähdys vietettiin Limingassa sijaitsevassa ABC Tupoksessa, jossa viivyttiin noin 50 minuuttia. Seuraava, korkeintaan puoli tuntia kestänyt tauko, pidettiin noin tuntia myöhemmin Pulkkilan ABC-huoltoasemalla. Viimeinen pysähdys ennen onnettomuutta oli noin 140 kilometriä myöhemmin Lapinlahden Nesteellä, jolloin matkaa onnettomuuspaikalle oli noin 60 kilometriä.
Jotkut matkustajat olivat matkan aikana huomanneet, että kuljettaja oli viimeistään Pulkkilassa pidetyn tauon jälkeen ”hoiperrellut” keskilinjan tuntumassa ja reunalinjalla edestakaisin. Lisäksi auto oli ajanut hyvin lähellä rekka- ja henkilöautoja ennen ohituksia. Kuljettajaa oli pyydetty hidastamaan, ja matkan vastuullinen matkanjohtaja oli kysynyt tältä mahdollisesta väsymyksestä. Kuljettaja oli vielä hetkeä ennen onnettomuutta vakuuttanut, ettei ole väsynyt.
Onnettomuus

Onnettomuus tapahtui noin kello 14.50, kun linja-auto poistui moottoritieltä Jynkän ja Kolmisopen liittymästä. Bussin olisi pitänyt kääntyä risteyksestä vasemmalle Rauhalahdentielle, mutta se ohjautui kulkusuunnassaan oikealle ja suistui liittymästä kaiteen läpi rautatielle pudoten noin 7–10 metrin matkan kyljelleen. Linja-auton keula jäi nojaamaan kallioon ja perä putosi radalle. Juuri ennen radalle syöksymistään linja-auto törmäsi viiteen liittymässä olleeseen henkilöautoon, jolloin kolmessa henkilöautossa olleet matkustajat loukkaantuivat. Matkaa määränpäähän Rauhalahden hotellille olisi ollut enää vajaa kolme kilometriä.
Linja-autossa oli kaikkiaan 21 matkustajaa, jotka kaikki kuljetettiin ambulansseilla Kuopion yliopistolliseen sairaalaan. Kaikkiaan onnettomuudessa kuoli neljä ihmistä ja loukkaantui 17, joista neljä vakavasti. Kaikki kuolleet olivat bussin matkustajia, jotka olivat syntyneet 1940- ja 1950-luvuilla. Kuolleista kolme oli naisia ja yksi mies. Naisista kaksi oli Ruotsin kansalaisia ja yksi Suomen kansalainen, kun taas miehellä oli Suomen ja Ruotsin kaksoiskansalaisuus.
Suurin osa matkustajien vammoista syntyi pudotuksessa. Vakavimmat vammat ja kuolemat syntyivät sivuttaisessa törmäyksessä, kun bussin perä iskeytyi junarataan. Sivuttaisliikkeen seurauksena matkustajia iskeytyi matkustamon sivuseinään. Bussin etuosassa matkustaneet selvisivät eriasteisin vammoin. Matkustajien pelastautumista vaikeutti se, että bussi oli turman jälkeen vinossa sekä vasemmalla kyljellään niin, että oviaukot osoittivat yläviistoon. Lisäksi ikkunat olivat rikkoutuneet, ja auton keskiosa oli jäänyt tyhjän päälle. Myös ihmisten kuljettaminen oli vaikeaa, koska loukkaantuneet jouduttiin kantamaan junarataa pitkin hieman kauemmas turmapaikasta, jotta heidät pystyttiin nostamaan ratakuilusta. Suuri osa loukkaantuneista pystyi kävelemään onnettomuuspaikalta omin jaloin. Lisäksi sairaalan läheisen sijainnin ansiosta ambulanssit pystyivät ajamaan useaan kertaan onnettomuuspaikan ja sairaalan väliä. Puolet loukkaantuneista pääsi sairaalasta pois seuraavan päivän iltaan mennessä.
Kuopion linja-autoturma luokitellaan suuronnettomuudeksi, ja se oli moneen vuoteen vakavin tieliikenneonnettomuus Suomessa. Suomessa tapahtuvissa bussiturmissa on hyvin harvinaista, että linja-auton sisällä olevia ihmisiä kuolee.
Reaktioita

Onnettomuudessa olleiden omaisille avattiin heti turmapäivänä tiedotuspiste Kuopion yliopistolliseen sairaalaan ja puhelinlinja kyselyjä varten. Sairaala myös järjesti omaisille mahdollisuuden yöpyä tiloissaan. Suomen Punainen Risti perusti Kuopion keskustaan henkisen tuen pisteen. Kriisiapua tarjottiin onnettomuusiltaan asti myös Kallaveden kirkossa ja Kuopion tuomiokirkossa. Myös matkustajien kotipaikkakunnalle Ruotsin Kalixiin perustettiin lauantaiaamuna kriisiryhmä omaisten ja kuntalaisten tueksi. Lisäksi lauantaina Kalixin kirkossa järjestettiin muistotilaisuus, ja uhrien muistoa kunnioitettiin suruliputuksella.
Muun muassa Suomen presidentti Sauli Niinistö, Kuopion kaupunginjohtaja Jarmo Pirhonen sekä Suomen ja Viron pääministerit Juha Sipilä ja Jüri Ratas esittivät Twitterissä surunvalittelunsa.